Vedeta lui FC Botoșani este gata să revină: "Face antrenamente la capacitate maximă de două săptămâni"
Sebastian Mailat a fost, în sezonul trecut, golgeterul celor de la FC Botoșani, cu 15 reușite.
Sebastian Mailat face antrenamente la capacitate maximă de două săptămâni
Pe numele lui au venit mai multe oferte, dar patronul Valeriu Iftime le-a refuzat pe toate. Iar într-un amical care a avut loc înaintea actualului sezon, atacantul s-a accidentat grav la genunchi.
Concret, Mailat a suferit o ruptura de ligamente incrucisate în timpul cantonamentului din Austria. Perioada de refacere a durat aproape 9 luni, jucătorul reluând pregătirea la începutul lui martie.
"Nu pot să spun tot ce pregăteşte Bogdan Andone în săptămânile astea fără meciuri, că află Iaşiul (n.r. – adversara din etapa următoare).
Ce ştiu e că sâmbătă vom avea un meci de pregătire şi va juca şi Mailat. Îl pregătim pe Mailat să intre. E o veste bună. Cred că va reveni de la meciul cu Iaşi.
Este apt, face antrenamente 100% de două săptămâni, are nevoie de un meci de pregătire în care să joace o repriză, să vedem dacă duce.
Apoi, poate intra încet, încet în echipa noastră. Nu poate fi un titular de bază, dar poate fi un mare ajutor pentru noi dacă e în formă", a spus Iftime, potrivit gsp.ro.